Գրիլավորում

**Գրիլավորում** (), պատրաստման ձև, որը ներառում է սննդի մակերեսին ջերմության կիրառում, սովորաբար վերևից, ներքևից կամ կողքից։ Գրիլավորումը սովորաբար ներառում է զգալի քանակությամբ ճառագայթային ջերմություն և օգտագործվում է միս և բանջարեղեն արագ պատրաստելու համար։ Գրիլավորելու համար նախատեսված սնունդը պատրաստվում է գրիլի վրա (բաց մետաղական ցանց, օրինակ՝ գրիլի ցանց, որի վերևում կամ ներքևում կա ջերմության աղբյուր), թուջե կամ սովորական տապակայի մեջ կամ գրիլ-տապակայի վրա (որը նման է սովորական տապակայի, բայց ունի բարձրացված գծեր՝ բաց գրիլի մետաղալարերը նմանակելու համար)։

Գրիլ օգտագործելիս սննդին ջերմության փոխանցումը հիմնականում կատարվում է ջերմային ճառագայթման միջոցով։ Գրիլի թավա կամ տապակ օգտագործելիս ջերմության փոխանցումը կատարվում է ուղիղ փոխանցման միջոցով։ Միացյալ Նահանգներում, երբ գրիլի համար ջերմության աղբյուրը գալիս է վերևից, գրիլը կոչվում է բրոյլինգ։ Այս դեպքում սնունդը պահող թավան կոչվում է գրիլի թավա, և ջերմության փոխանցումը կատարվում է ջերմային ճառագայթման միջոցով։

Ուղիղ ջերմությամբ գրիլավորելու ժամանակ սնունդը հաճախ ենթարկվում է 260 °C (500 °F)-ից բարձր ջերմաստիճանի։ Գրիլավորված միսը ձեռք է բերում յուրահատուկ տապակած բույր և համ՝ մի քիմիական գործընթացի միջոցով, որը կոչվում է Մայլարդի ռեակցիա։ Մայլարդի ռեակցիան տեղի է ունենում այն ժամանակ, երբ սնունդը հասնում է 155&nbsp;°C (310&nbsp;°F)-ից բարձր ջերմաստիճան։

Ոչ բոլոր մթերքներն են հարմար գրիլի վրա տապակելու համար։ Գրիլավորումը հարմար չէ մսի մեծ և կոշտ կտորների համար, քանի որ այս արագ տեխնիկան թույլ չի տալիս, որ միսը դանդաղ պատրաստվի ու հյութալի դառնա։ Գրիլի վրա տապակելու մեթոդն օգտագործելիս սնունդը սովորաբար տեղադրվում է ջերմակայուն մետաղական ցանցի վրա։ Այն նպաստում է, որ միսը կորցնի ճարպը, ավելորդ յուղերը կամ հյութերը։

Ուսումնասիրությունները ցույց են տվել, որ անգղի, խոզի, թռչնամսի և ձկնեղենի պատրաստումը բարձր ջերմաստիճաններում կարող է հանգեցնել հետերոցիկլիկ ամինների, բենզոպիրենների և պոլիցիկլիկ արոմատիկ ածխաջրածինների առաջացմանը, որոնք քաղցկեղածին են։ Մարինացումը կարող է նվազեցնել այս միացությունների առաջացումը։ Գրիլավորումը հաճախ դիտվում է որպես առողջ տարբերակ յուղերով եփելու, սակայն դրա արդյունքում կորցրած ճարպը և հյութերը կարող են սնունդը դարձնել ավելի չոր։աջից|մինի|Սթեյքեր և հավի կրծքամիս, որոնք խորովվում են ածուխի վրա
[մինի|[Hamburger|Համբուրգերներ գրիլված ածխի կրակի վրա]]
մինի|Մանգալաների և քյաբաբների խորովում

## Մեթոդներ
### Գրիլի վրա պատրաստում
Գրիլով պատրաստումը մսի կամ այլ սննդամթերքի պատրաստման եղանակ է, որի ընթացքում սնունդը պատրաստվում է ջերմության աղբյուրի ներքևում տեղադրված գրիլի վրա։ Գրիլավորումը հաճախ կատարվում է դրսում՝ օգտագործելով ածուխ (իսկական փայտ կամ պատրաստի բրիկետներ), փայտ կամ պրոպան գազ։ Սնունդը պատրաստվում է ուղիղ ճառագայթային ջերմության միջոցով։ Դրսում օգտագործվող որոշ գրիլներ ունեն կափարիչ,որպեսզի հնարավոր լինի դրանք օգտագործել որպես ծխեցման սարք՝ գրիլով խորովելու համար։ Կախված մետաղական ցանցը հաճախ կոչվում է գրիլային ցանց։

Արտաքին գրիլի վրա խորովելը կարող է անվանվել «բարբեքյու», չնացած ԱՄՆ-ում *բարբեքյու* տերմինը սովորաբար նշանակում է մսի պատրաստում անուղղակի ջերմության և ծխի միջոցով։ *Բարբեքյուն* կարող է վերաբերել խորոված ուտեստին, հարավային բարբեքյու կոչվող տեսակին, սնունդը պատրաստելու համար օգտագործվող գրիլ սարքին (բարբեքյու գրիլ) կամ նման սնունդ պատրաստելու և ուտելու սովորական միջոցառմանը ( որը կարող է նաև անվանվել բացօթյա խորոված կամ բարբեքյու հավաքույթ)։

#### Ածուխի վրա գրիլավորում
Ածուխի վրա գրիլավորումը վերաբերվում է մսի պատրաստման գործընթացին՝ ածուխի կրակի վրա, այնպես մինչև կողքերը այրվեն կամ տեսանելի լինեն հետքերը։ Որոշ ռեստորաններ փորձում են վերստեղծել ածխի վրա խորովելու փորձը՝ օգտագործելով կերամիկական լավայի ապարներ կամ ինֆրակարմիր ջերմության աղբյուրներ, առաջարկելով այս եղանակով պատրաստված միս՝ որպես «ածխի վրա պատրաստված» կամ «կամ ածխի վրա գրիլավորած»։

#### Գրիլով ապխտում
Գրիլի վերևում տեղադրված ապխտող թավան, ինչպես նաև մակերեսի տակ գտնվող կաթիլ հավաքող թավան օգտագործելով՝ հնարավոր է համատեղել մսի գրիլավորումը և տապակումը, որը լցոնված կամ պատված է հացի փշրանքներով, ինչպես նաև թխել հացեր և նույնիսկ կարսելոներ և աղանդեր։ Լցոնված կամ հացի փշրանքներով պատված միս պատրաստելիս այն կարելի է պատրաստել տապակի վրա հետօ տեղափոխել գրիլի վրա և երկու ամգամ լավ տապակել․ կաթիլային թավան կօգտագործվի փշրանքները հավաքելու համար։մինի|Սննդի պատրաստում ածխի և գրիլի վրա

#### Գրիլով շոգեխաշում
Հնարավոր է միսն ու բանջարեղենը շոգեխաշել կաթսայի մեջ՝ այն դնելով գրիլի վրա։ Գազային կամ էլեկտրական գրիլները լավագույն ընտրությունն են այն մեթոդի համար, որը հայտնի է որպես «բարբեքյու-շոգեխաշում» կամ «գրիլ-շոգեխաշում», այսինքն՝ գրիլավորումը և շոգեխաշումը համատեղում ենք։ Գրիլի վրա շոգեխաշելու համար պետք է կաթսան դնել գրիլի վրա, ծածկել այն և թողնել, որ մի քանի ժամ դանդաղ եփվի։ Բարբեքյու -շոգեխաշելու երկու առավելություն կա։ Առաջինն այն է, որ այս մեթոդը թույլ է տալիս միսը կարմրացնել անմիջապես գրիլի վրա՝ նախքան շոգեխաշելը, իսկ երկրորդը՝ թույլ է տալիս միսը պատել սոուսով և շոգեխաշումից հետո ավարտել դրա պատրաստումը անմիջապես կրակի վրա՝ միսը երեք անգամ լավ եփելով,  որի արդյունքում ստացվում է շատ փափուկ միս, որը հեշտությամբ առանձնանում է ոսկորից։ Այս պատրաստման մեթոդը ավելի դանդաղ է, քան սովորական գրիլավորումը, բայց ավելի արագ, քան ծխեցումը, սկսվում է արագ, հետո դանդաղում է ապա նորից արագանում ՝ պատրաստումը ավարտելու համար։ Եթե օգտագործվում է ճնշման կաթսան, ապա սնունդը ավելի արագ կպատրաստվի։

#### Տանը գրիլավորում
Շատ ռեստորաններ իրենց խոհարարական սարքավորումների կազմում ներառում են ներսի գրիլ։ Այս գրիլները նման են բացօթյա գրիլներին, քանի որ բաղկացած են ջերմության աղբյուրի վրա տեղադրված մետաղական ցանցից։ Սակայն ներսի գրիլները ավելի հաճախ օգտագործում են էլեկտրական կամ գազով աշխատող ջեռուցման տարրեր։ Կենցաղային խոհանոցային սարքերի որոշ արտադրողներ այժմ առաջարկում են նաև ներսի գրիլներ տնային օգտագործման համար՝ կամ ներկառուցված վառարանի վերին մասում, կամ որպես առանձին էլեկտրական սարք։

**Բարձր ջերմաստիճանով գրիլավորում**

Բարձր ջերմաստիճանով գրիլավորումը մթերքի արագ կարմրեցնելու գործընթացն է։ Այն կարելի է իրականացնել գազային գրիլի, ածխային գրիլի, հիբրիդային գրիլի կամ ինֆրակարմիր գրիլի միջոցով, որտեղ ներքևի կրակը տաքացնում է գրիլի մետաղական ցանցը մինչև 480&nbsp;°C (900&nbsp;°F)-ից ավելի ջերմաստիճանի։

Բարձր ջերմաստիճանով գրիլավորումը անմիջապես կարմրեցնում է մսի արտաքին շերտը, ինչը մթերքին տալիս է ավելի հարուստ համ։ Սովորաբար գրիլը տաքացնում է շրջապատող օդը՝ մթերքը եփելու համար։ Սակայն այս մեթոդի դեպքում գրիլը ուղղակիորեն տաքացնում է մթերքը, ոչ թե օդը։

### Վառարանի վրա թավայով գրիլավորում
Վառարանի վրա թավայով գրիլավորումը ներքին խոհարարության գործընթաց է, որն օգտագործում է գրիլ թավա՝ նման տապակի, բայց բարձրացված եզրերով՝ գրիլի ֆունկցիան կամ տեսքը ընդօրինակելու համար: Թավայի վրա տապակելիս ջերմությունը ուղղակիորեն սննդին է փոխանցվում բարձրացված եզրերով և անուղղակիորեն՝ թավայի ստորին մակերեսից տարածվող ջերմության միջոցով, որը առաջանում է վառարանի կրակից։ : Վառարանի վրա տեղադրվող գրիլ թավաները կարող են օգտագործվել միսը կարմրացնելու համար համար, նախքան վերջնական պատրաստվելը՝ վերևի ճառագայթային ջերմության միջոցով: Ավելի բարակ շերտով միս պատրաստելիս տապակի եզրերին հաճախ յուղ են քսում, որպեսզի միսը չկպչի։

Որոշ տապակներ, որոնք նախատեսված են վառարանի վրա օգտագործելու համար, ունեն անհարթություններ՝ բացի հարթ եփման մակերեսից։ Դրանք կամ գտնվում են տապակների կեսի վրա, կամ, երկկողմանի տապակների դեպքում, մի կողմում, իսկ հարթ մակերեսը՝ մյուս կողմում։
աջից|մինի|Գրիլի տապակ
### Հարթ տապակով գրիլավորում
«Գրիլի վրա պատրաստված» սնունդը կարող է իրականում պատրաստվել տաք տապակի կամ հարթ տապակի վրա: Տապակը կամ թավան կարող են պատել յուղով (կամ կարագով), և սնունդը արագ եփվում է բարձր ջերմության վրա: Հարթ տապակի վրա պատրաստելը լավագույնն է հատկապես յուղոտ սննդի համար, ինչպիսիք են երշիկները։ Որոշ հարթ տապակի վրա պատրաստված սննդամթերքների վրա կարող են գրիլի հետքեր լինել եփման ընթացքում՝ *թավայի վրա գտնվող գծերի* միջոցով, որպեսզի ունենա խորովածի տեսք։

Հարթ մակերեսով գրիլը խոհանոցային սարք է, որը նման է տապակի, բայց տարբեր կերպ է աշխատում, քանի որ տաքացնող տարրը շրջանաձև է, այլ ոչ թե ուղիղ (կողքից կողք): Այս տաքացման տեխնոլոգիան ստեղծում է չափազանց տաք և հավասարաչափ մակերես, քանի որ ջերմությունը ճառագայթային ձևով տարածվում է մակերեսի վրա։

Առաջին հարթ մակերեսով գրիլները ծագել են Իսպանիայում և հայտնի են որպես պլանչաս կամ լա պլամչա։ Ա լա պլանչա պատրաստված սնունդը նշանակում է խորոված մետաղական տապակի վրա: Պլանչա գրիլները կամ հարթ մակերեսները քրոմապատ են, ինչը կանխում է սննդի հետ ռեակցիան: Որոշ ոչ մետաղական գրիլներ նուրբ համ են հաղորդում եփվող սննդին։

Հարթ մակերեսով գրիլավորումը բազմակողմանի սարք է և թույլ է տալիս կիրառել պատրաստման տարբեր տեխնիկաներ, ինչպիսիք են տապակելը, տոստը, գոլորշու վրա եփելը, տապակելը, գրիլավորելը, թխելը, շոգեխաշելը և խորովելը, և կարող է նաև օգտագործվել ֆլամբե պատրաստման համար։ Բացի այդ, կաթսաներն ու թավաները կարող են տեղադրվել անմիջապես խոհարարական մակերեսի վրա՝ խոհարարության ավելի մեծ ճկունություն ապահովելու համար։ Շատ դեպքերում պողպատե խոհարարական մակերեսը պատրաստված է թուջից՝ ապահովելով բնական չկպչող մակերես։

մինի|Խոհարարներ Northern Lights Dining Room-ում, Սիեթլ, Վաշինգտոն, 1952 թվական։ Աջ կողմում գտնվում է օգտագործվող հարթ մակերեսով գրիլը
### Ածուխով գրիլավորում
Հյուսիսային Ամերիկայից դուրս ածուխով գրիլավորումը վերաբերում է լայն, բարձրացված ակոսներով մակերեսի վրա գրիլավորելուն, մինչև այն աստիճան, որ սնունդը մի փոքր այրվի։

### Վերևից գրիլավորում
Միացյալ Նահանգներում ջեռոցի թավայով խորովումը նշանակում է սննդի պատրաստում ջեռոցի մեջ՝ օգտագործելով խորովման թավա՝ բարձրացված ակոսներով, որտեղ ջերմությունը կարող է կիրառվել ինչպես վերևից, այնպես էլ ներքևից։ Գազային և էլեկտրական ջեռոցներում սա իրականացվում է ջեռուցման տարրով և խորովման թավայով։

Իմպուլսի ուժեղացման համար սնունդը հաճախ դրվում է մոտ վերևի ջեռուցող տարրին։ Ներքևի ջեռուցող տարրը կարող է միացված կամ անջատված մնալ, իսկ ջեռոցի դուռը որոշ դեպքերում մասնակի բացվում է։ Գազային ջեռոցներում հաճախ առկա է առանձին բաժին խորովման համար, որը երբեմն գտնվում է ստորին կրակի տակ։

#### Սալմանդր
**Սալամանդրը** (կամ սալամանդեր ջեռոց, սալամանդեր գրիլ) այն գրիլն է, որը առանձնանում է շատ բարձր ջերմաստիճանով, որը ապահովվում է վերևից եկող էլեկտրական կամ գազային ջեռուցման տարրերով։ Այն հիմնականում օգտագործվում է մասնագիտական խոհանոցներում վերևից գրիլավորելու համար։ Այն նաև օգտագործվում է տոստերի,գրատեն ուտեստների կարմրացման, սենդվիչների վրա պանիրներ հալեցնելու և աղանդերների, օրինակ՝ *[[Կրեմ-բրյուլե|կրեմ բրյուլեն]]։*

Սալամանդերը ընդհանուր առմամբ նման է ջեռոցի, բայց առանց առջևի դռան․ ջեռուցման տարրը տեղադրված է վերևում։ Այն նաև ավելի կոմպակտ է․ սովորաբար ունեն սովորական ջեռոցի կես բարձրությունը և խորությունը։ Հարմարության համար հաճախ տեղադրվում է աչքին հասանելի տեղում, ինչը թույլ է տալիս և մանրակրկիտ հետևել պատրաստման գործընթացին։ Շատ սալամանդրներ կարող են ունենալ թուջե «պիտակով» ափսե, որն օգտագործվում է մսի մակերեսին գրիլի հետքեր թողնելու համար: Որոշ գրիլներ կարող են նաև ունենալ լրացուցիչ լրասարք՝ միս խորովելու համար։

Վերևից եկող ջերմությունը հնարավորություն է տալիս ճարպ պարունակող սննդամթերք, օրինակ՝ ստեյք, կողիկներ և այլ միս, խորովել առանց վտանգի, որ քայքայված ճարպը կստեղծի կրակի հանկարծակի բռնկումներ։ Սալամանդրի բարձր ջերմաստիճանը նաև նվազեցնում է  է պատրաստման տևողությունը՝ համեմատած մյուս խորովման մեթոդների հետ, ինչը մեծ առավելություն է մասնագիտական խոհանոցներում, հատկապես պիկ ժամերին։

Ժամանակակից սալամանդրներ անունը գալիս է 18-րդ դարի *սալամանդրից*, որը օգտագործվում է ուտեստի վեևի մասը տոստ անելու համար։ Այն բաղկացած էր երկար բռնակի ծայրին ամրացված հաստ երկաթե ափսեից, որի երկու ոտքերը կամ հենարանները տեղադրված էին երկաթե ափսեի մոտ՝ ափսեն տապակվող սննդի վրա հենելու համար։ Իր հերթին, դրա անունը վերցված է լեգենդար սալամանդրից՝ միֆական երկկենցաղից, որը, ենթադրաբար, անխոցելի էր կրակի նկատմամբ։
մինի|Սալամանդրա (վերևից ջերմություն տվող էլեկտրական գրիլ)
### Երկկողմանի գրիլավորում
Որոշ առևտրային սարքեր թույլ են տալիս միաժամանակ խորովել մսի երկու կողմերը։

Բուրգեր Քինգում-ում, Քարլս Ջունիոր կամ Հարդիս**-**ում և այլ արագ սննդի ռեստորաններում կրակով գրիլ անող մեքենան կոչվում է «գրիլ»։ Միսը շարժվում է շղթայով վերևի և ներքևի կրակի միջև, երկու կողմից միաժամանակ գրիլավորվելու համար։ Այս գաղափարը հորինվել է 1898 թվականին, երբ Սենթ Լուիս քաղաքի (Միսսուրի) Բրիջ և Բիչ Քոն սկսել է ուղղահայաց թուջե վառարանի արտադրությունը։ Այս վառարանները նախագծված էին այնպես, որ միսը միաժամանակ երկու կողմերից կրակով գրիլ անեին (կրակի վրա գրիլ անեին)։ Ուղղահայաց գրիլներում օգտագործելու համար կառուցվել են հատուկ կախովի եկաթյա ցանցեր։ Այս ցանցերը դրվում են և հանվում վառարանների մեջ՝ պահելով միսը, մինչ այն հավասարաչափ եփվում էր երկու կողմերից, ինչպես ժամանակակից վառարանների դարակները։ Այս վառարանները զբաղեցնում էին փոքր տարածք սեղանի վրա։ Դրանք օգտագործվում էին ճաշարաններում՝ գործարանային աշխատողներին կերակրելու համար։

1990-ականներին ԱՄՆ-ում տարածված դարձավ երկկողմանի խորովումը օգտագործելով էլեկտրական խոհանոցային սարքեր, օրինակ՝ հայտնի Ջորջ Ֆորման Գրիլ։ ԱՄՆ-ի արտադրողներն էլեկտրական երկկողմանի գրիլավորման սարքերի համար ընտրեցին գլոբալ տերմին «գրիլ», ոչ թե ԱՄՆ-ում տարածված «բրոյլեր»։ Կախովի երկկողմանի գրիլները սովորաբար կոչվում են երկկողմանի գրիլ։

### Ամբողջական գրիլավորում
Ամբողջական գրիլավորումը ենթադրում է ամբողջական մսի գրիլավորում՝ ի տարբերություն առանձին կտորների չափի գրիլի։ Այս մեթոդը հաճախ օգտագործվում է, օրինակ՝ որսի կամ վայրի բնության մեջ արշավի ժամանակ բարդ գրիլի սարքավորումների անհրաժեշտությունից խուսափելու համար։ Այն նաև խոհարարության ավանդական մեթոդ է մի շարք մշակույթներում, որտեղ նրանք պատրաստում են խոզի գրիլ, լուաու կամ բարբակոա։ Կան մի քանի պարզունակ մեթոդներ և ժամանակակից սարքավորումներ, որոնք պատճենում և ավտոմատացնում են պարզունակ տարբերակը.

* Փայտի վրա
* Հորիզոնական պտտում՝ բարձր կրակի վրա, որը սովորաբար կողքի երկու կրակներից է. Այս տարբերակում, որը, ըստ էության, միակողմանի ուղղահայաց գրիլ է, սովորաբար համեմում են ներսը և կարում են մարմնի բաց մասերը՝ օգտագործելով թարմ կտրված ձողիկներ՝ հյութը պահպանելու համար, պտտում են առաջ և ետ (երբեք մի կարեք գիծը ներքևի մասում), հավաքում են հյութը գրիլի վերջում և օգտագործում որպես կծու սոուս երեսին քսելու համար։
* Հորիզոնական պտտում ածուխի վրա. Այս տարբերակում միսը կարող է կաթող ճարպի այրումից ծխեցվել և համ ու հոտ ունենալ։
* Տնկվում է տաքացվող և ծածկված փոսի մեջ. տանդուրիի կամ ջեռոցի թխման տարբերակ: Ծածկված փոսը դժվարացնում է եփման ճիշտ ժամանակը ստուգելը։
* *Ասադոն* ուղղահայաց շրջանակի վրա է, ուղղահայաց տեղադրված կրակի հողի կողքին և թեքված մոխիրների վրա. Այս տարբերակում սովորաբար բացում են կորպուսը՝ թույլ չտալու, որ միսը մնա չեփված։
* Ձեռնարկում են տաքացվող և ծածկվող խոռոչում: Դրա համար անհրաժեշտ է փոսի բացվածքի վրայով ձգվող ձող և ջերմակայուն կախման մեխանիզմ, ինչպիսին է մետաղական S-աձև կեռիկը։
* Մեծ ջեռոցի մեջ սկուտեղի վրա, տաքացվող և ծածկված փոսում, խորովածի կամ ապխտած վառարանի վրա։ 
* Հրակայուն փակ տարայի մեջ, որը թաղված է ածուխի մեջ կամ շրջապատված է կրակով. սա գործնական է փոքր մսերի համար, ինչպիսին է ամբողջական հավը: Դրա մի տարբերակը այն է, որ սնունդը մակերեսորեն թաղել և վրան կրակ վառել՝ այն նորից փորելու համար. սա հարմար է մեծ դդում ամբողջությամբ խորովելու համար, որը բացվել է վերևից, հեռացվել են սերմերը, շաքարապատվել ներսը և կրկին փակվել:

## Առողջական ռիսկեր
Ինչպես ցանկացած բարձր ջերմաստիճանում տապակման կամ թխման դեպքում, երբ միսը գրիլավորվում է բարձր ջերմաստիճաններում, պատրաստման գործընթացը կարող է առաջացնել քաղցկեղածին քիմիական նյութեր։ Ենթադրվում է, որ պատասխանատու են երկու գործընթաց: Հետերոցիկլիկ ամինները (ՀԱԱ) առաջանում են, երբ ամինաթթուները, շաքարները և կրեատինը փոխազդում են բարձր ջերմաստիճաններում: Պոլիկիկլիկ արոմատիկ ածխաջրածինները (ՊԱԱ) առաջանում են երբ բաց կրակի վրա անմիջապես խորոված մսի ճարպը և հյութերը կաթում են կրակի վրա՝ առաջացնելով բոց: Այս բոցերը պարունակում են ՊԱԱ, որոնք այնուհետև կպչում են մսի մակերեսին։ Երկարատև պատրաստման ժամանակից կամ բաց կրակի և տաք մետաղական մակերեսների անմիջական ազդեցությունից խուսափելը կարող է նվազեցնել ՀԱԱ-ի և ՊԱԱ-ի առաջացումը: Միսը միկրոալիքային վառարանում նախապես պատրաստելը կարող է օգնել՝ կրճատելով պատրաստումն ավարտելու համար անհրաժեշտ բարձր ջերմության ազդեցության տևողությունը։

## Տարածաշրջանային տատանումներ
### Ասիա

#### Ճապոնիա
աջից|մինի|Կոնրո բակար խորոված, կծու տավարի կողեր
Ճապոնական քաղաքներում կարելի է գտնել յակիտորի սայլակներ, ռեստորաններ կամ խանութներ։ Դրանք պարունակում են ածխի վրա վառվող գրիլներ և մարինացված խորոված միս փայտիկի վրա: Յակինիկուն սննդի տեսակ է, որի դեպքում միսը և բանջարեղենը խորովվում են անմիջապես փոքր ածխի կամ գազօջախի վրա բարձր ջերմաստիճաններում: Այս խոհարարական ոճը տարածված է դարձել ամբողջ Ասիայում։

#### Կորեա
Կորեական խոհանոցում գուին *խորոված* ուտեստ է: Կորեական բարբեքյուի օրինակներից են բուլգոգին ( բարակ կտրատած կամ մանրացված տավարի միս, մարինացված սոյայի սոուսով, քնջութի յուղով, սխտորով, շաքարով, կանաչ սոխով և սև պղպեղով), գալբին (խոզի կամ տավարի կողիկներ), դակ-գալբին (կծու մարինացված հավ) և սամգյոպսալը (խոզի փորիկ): Խորոված ուտեստների այլ օրինակներից են գոպչանգ -գուին (նուրբ աղիքներ), տտեոկ-գալբին (խորոված կարճ կողիկների կոտլետներ) և մակչանգ-գուին (տավարի աբոմասում)։

#### Ֆիլիպիններ
Ֆիլիպիններում խոզի կամ հավի միսը (համով նման է յակիտորիին), inasal, isaw և satti  սովորաբար վաճառվում են որպես փողոցային սնունդ կամ մասնագիտացված ռեստորաններում։

#### Մալայզիա, Սինգապուր, Ինդոնեզիա և Թաիլանդ
Մալայզիայում, Սինգապուրում, Ինդոնեզիայում և Թաիլանդում սննդամթերք վաճառողների շրջանում տարածված ուտեստը սաթայն է, որը բամբուկե շամփուրի վրա մարինացված միս է, որը խորովվում է ածխի կրակի վրա և մատուցվում գետնանուշի (սատե) սոուսով։

### Եվրոպա
մինի|Երշիկների գրիլավորում Ֆինլանդիայում

#### Գերմանիա
մինի|Ճապոնական ավանդական շարժական ածխային գրիլ «Շիչիրին»
Գերմանիայում բացօթյա գրիլի վրա տապակելու ամենատարածված ձևը վառվող ածուխի վրա գրիլի վրա օգտագործելն է: Զգույշ եղեք, որ ածուխը բոց չառաջացնի: Հաճախ գարեջուրը ցանում են երշիկների կամ մսի վրա և օգտագործվում բոցը մարելու համար: Միսը սովորաբար մարինացվում է գրիլից առաջ: Բացի ածուխից, երբեմն օգտագործվում են գազային և էլեկտրական ջերմային աղբյուրներ: Այլ մեթոդներ օգտագործվում են ավելի քիչ հաճախ։ աջից|մինի|Խորոված բրատվուրստ երշիկ
#### Շվեդիա
Շվեդիայում, տաք ածուխների վրա անմիջապես գրիլավորելը խորովելու ամենատարածված ձևն է: Սովորաբար միսը բոստոնյան ազդր է, խոզի կողիկներ կամ խոզի ֆիլե: Նաև տարածված է միսը և բանջարեղենը միասին պատրաստել շամփուրի վրա, որը կոչվում է «գրիլսպետ»։

#### Միացյալ Թագավորություն և Իռլանդիա
Միացյալ Թագավորությունում, Ազգերի համագործակցության երկրներում և Իռլանդիայում գրիլ անելը սովորաբար նշանակում է սնունդը անմիջապես չոր ջերմության աղբյուրի տակ պատրաստելը: «Գրիլը» սովորաբար ջեռոցի առանձին մաս է, որտեղ սնունդը տեղադրվում է ջեռոցի անմիջապես տակ։   Հյուսիսային Ամերիկայում այս պրակտիկան կոչվում է «գրիլ»։

Էլեկտրական վառարաններում գրիլը կարելի է իրականացնել՝ սնունդը դնելով վերին տաքացուցիչ տարրի մոտ, ստորին տաքացուցիչ տարրը անջատած վիճակում, իսկ դուռը՝ մասամբ բաց։ Էլեկտրական վառարանում գրիլը կարող է մեծ քանակությամբ ծուխ առաջացնել և վառարանի մեջ ցայտք առաջացնել։ Ե՛վ գազային, և՛ էլեկտրական վառարանները հաճախ ունեն առանձին բաժին գրիլի համար, օրինակ՝ կրակի տակ գտնվող դարակ կամ վառարանի վերևի տաքացուցիչ տարրերից մեկը։

### Հյուսիսային և Հարավային Ամերիկա
#### Արգենտինա և Ուրուգվայ
Արգենտինայում և Ուրուգվայում թե՛ *ասադոն* (կրակի վրա խորոված տավարի միս), թե՛ սթեյքը *ա լա պարիլյան* (ավանդական գրիլի վրա պատրաստված տավարի միս) հիմնական ուտեստներ են և նույնիսկ համարվում են ազգային առանձնահատկություններ։

#### Կանադա
Կանադայում ամենահաճախ օգտագործվող տերմինը խորովածն է, սակայն օգտագործվում է նաև գրիլ անելը։ Կանադացիների մեծ մասն օգտագործում է գազային կամ ածխային գրիլներ, իսկ էլեկտրական գրիլի շուկան փոքր է։ Կանադայում խորոված անելը կատարվում է ամբողջ տարվա ընթացքում, շատերը նախընտրում են գրիլ անել միայն տաք ամիսներին, իսկ ձմռանը իրենց գրիլները պահում են փակ տարածքներում։ Բարբեքյուի արտադրանք մատուցող ռեստորանները շատ են, և շատ խանութներ ունեն գրիլներ և գրիլի պարագաներ։

#### Մեքսիկա
Հյուսիսային Մեքսիկայում կարնե *ասադան* (իսպաներեն՝ «խորոված միս») հիմնական սննդամթերք է: Հայտնի կտորներից են արաչերան, տավարի միսը և ռիբ այը, ինչպես նաև չորիզոն և հավը և այլն: Խորովելու համար օգտագործվում են փայտածուխ, մեսկիթ կամ վառելափայտ։աջից|մինի|Մեքսիկական կարնե ասադա։ Չորիսո երշիկներն նույնպես գրիլավորում են
#### Միացյալ Նահանգներ
Միացյալ Նահանգներում «գրիլ» բառի օգտագործումը վերաբերում է սնունդը անմիջապես չոր ջերմության աղբյուրի վրա պատրաստելուն, սովորաբար՝ սնունդը մետաղական ցանցի վրա դնելով, որը թողնում է «գրիլի հետքեր»։ Գրիլը սովորաբար կատարվում է դրսում՝ ածխային կամ գազային գրիլների վրա. վերջին միտումներից մեկը ինֆրակարմիր գրիլի գաղափարն է։ Գրիլը կարող է իրականացվել նաև վառարանի վրա դրվող «գրիլի տապակների» միջոցով, որոնք ունեն բարձրացված մետաղական ակոսներ՝ սնունդը դնելու համար, կամ ներքին էլեկտրական գրիլի միջոցով։

Փոքր կտորներ ուտելիքի համար կարող են օգտագործվել շամփուր, բրոշետ կամ շամփուր։ Արդյունքում ստացված սննդամթերքը հաճախ անվանում են «քաբաբ» (ամերիկյան տերմին) կամ «քյաբաբ», որը պարսկերենից թարգմանաբար նշանակում է «գրիլ անել»։ Քյաբաբը «շիշ քյաբաբ»-ի կրճատ տարբերակն է (շիշ = շամփուր)։

Մեսկիտի կամ հիկորիի փայտի թեփուկներ (խոնավ) կարող են ավելացվել ածուխների վրա՝ մխացող էֆեկտ ստեղծելու համար, որը սննդին լրացուցիչ համ կհաղորդի: Կարող են օգտագործվել նաև այլ կարծր փայտանյութեր, ինչպիսիք են պեկանը, խնձորենին, թխկին և կաղնին։

## Տես նաև
* Բարբեքյու

## Ծանոթագրություններ

## Արտաքին հղումներ
* 
* 
* 

Կատեգորիա:Խոհարարություն
Կատեգորիա:Ուտեստների պատրաստման տեխնոլոգիա